טברטקו קאלה

טברטקו קאלה דרשלר (בקרואטית: Tvrtko Kale Dreshler; נולד ב-5 ביוני 1974 בזאגרב) הוא כדורגלן עבר קרואטי-ישראלי יהודי ששיחק בעמדת השוער, וכיום מאמן שוערים בהפועל ראשון לציון.

קריירה
קאלה זכה בתואר שחקן השנה בקרואטיה לשנת 2004 כאשר שיחק בזאדאר. בסוף עונה זו חתם בקבוצת היידוק ספליט וזכה עמה באליפות בעונת . לאחר מכן עבר לשחק בשווייץ, ובשנת 2006 חתם במכבי תל אביב, והצטיין בשורותיה כ"שוער מסגרת", ועד למחזור האחרון, בו הפסידה הקבוצה 0–3 בדרבי מול הפועל תל אביב, לא ספג שער מחוץ לרחבה.

בעונת , לאחר ויכוחים כספיים עם קבוצתו, עזב את מכבי תל אביב וחתם בבית"ר ירושלים לשתי עונות. בתחילת העונה לא הרשים, עם שער שספג במשחק מוקדמות ליגת האלופות מול פ.צ. קופנהגן, והואשם על ידי רבים בשער זה, שהדיח את בית"ר ממוקדמות ליגת האלופות. במהלך העונה הוא הוכיח את עצמו והשתפר, ובעזרת אופיו הנוח הוא הפך לחביב הקהל הירושלמי. במשחק שמינית גמר גביע המדינה בעונת 2008/2007 עצר מספר בעיטות עונשין שמנעו מבית"ר להיות מודחת מהגביע. בגמר הגביע, לאחר תיקו מאופס בתום 120 דקות, הדף שני פנדלים גורליים, ובכך עזר לזכייתה של בית"ר ירושלים בגביע. באותה עונה בית"ר זכתה גם באליפות הליגה, ובכך והקבוצה השלימה זכייה בדאבל הראשון בתולדותיה. בעונת  המשיך בבית"ר וזכה עמה פעם נוספת בגביע המדינה.

בקיץ 2009 עבר להפועל באר שבע. ב-10 באפריל 2010 כבש בדקה האחרונה את שער הניצחון (2–3) מול הפועל עכו, לאחר שהצטרף להתקפה בבעיטת קרן. ב-6 ביוני 2010 עבר קאלה להפועל חיפה, במדיה שיחק ארבע שנים. ב-23 בינואר 2013 זכה עמה בגביע הטוטו לאחר שעצר פנדל לקראת הסיום.

ב-23 במאי 2014 חתם לעונה אחת בהפועל פתח תקווה, העולה החדשה לליגת העל, ובתום העונה ירד עמה לליגה הלאומית.

ב-21 ביולי 2015 חתם לעונה אחת בעירוני קריית גת מהליגה הלאומית, שבתום העונה ירדה לליגה א'.

ב-19 ביוני 2016 הודיע על פרישה ממשחק פעיל, בגיל 42. בסוף אותה שנה החל לשמש מאמן שוערים במחלקת הנוער של בית"ר טוברוק.

במרץ 2017 מונה למאמן שוערים במחלקת הנוער של מכבי תל אביב.

ביולי 2018 מונה למאמן השוערים של הפועל כפר סבא.

חיים אישיים
קאלה נולד בזאגרב, אז ביוגוסלביה וכיום בירת קרואטיה. סבתו של קאלה מצד אימו היא יהודייה, ולכן על פי ההלכה הוא יהודי ב-12 באוקטובר 2010 התחתן קאלה עם רונית ביטון. ב-9 ביוני 2010 שינה קאלה את שמו ל"קאלה דרשלר". בתחילת שנת 2012 קאלה קיבל תעודת זהות ישראלית

לקאלה ישנה חגורה שחורה דאן 2 בקראטה, ספורט שעסק בו בילדותו.

קישורים חיצוניים

הערות שוליים

כדורגלנים יהודים
כדורגלנים קרואטים
כדורגלנים ישראלים
שוערי כדורגל יהודים
שוערי כדורגל קרואטים
שוערי כדורגל ישראלים
ספורטאים יהודים קרואטים
זאגרב: כדורגלנים
כדורגלני לוקומוטיבה זאגרב
כדורגלני הרוואטסקי דרגווליאץ
כדורגלני רייקה
כדורגלני אינטר זאפרשיץ'
כדורגלני זאדאר
כדורגלני היידוק ספליט
כדורגלני נשאטל גזמאקס
כדורגלני מכבי תל אביב
כדורגלני בית"ר ירושלים
כדורגלני הפועל באר שבע
כדורגלני הפועל חיפה
כדורגלני הפועל פתח תקווה
כדורגלני מכבי קריית גת
כדורגלנים זרים בישראל
ספורטאים קרואטים בשווייץ
מאמני שוערים ישראלים
ישראלים ילידי יוגוסלביה
ישראלים שנולדו ב-1974